ร้านพายจริณเป็นร้านขึ้นชื่อมานาน แต่ก่อนต้องหอบสังขารไปชิมกันที่เชียงราย แต่เดี๋ยวนี้สามารถชิมกันได้กลางเมืองเชียงใหม่เลยค่ะ ร้านสาขานี้อยู่นิมมานเหมินทร์ ซ.11 หรือจะเข้าที่ซอย 13 ก้อได้นะคะ ในโครงการ Jira Wasa มีที่จอดรถมอเตอร์ไซค์ค่ะ สำหรับรถยนต์จอดข้างทางนะคะ

ร้านนี้มีเมนูพายครบทุกชนิดตามต้นตำหรับค่ะ เพิ่มเติมด้วยชีสเค้กมีหลายรายการเลย และเครื่องดื่มกาแฟสด ชา โกโก้ ให้เลือกทานคู่กับพายตามใจค่ะ ที่ชูโรงเห็นจะเป็นพายมะพร้าว พายกล้วย พายแอปเปิล และพายบลูเบอรี่ 

วันเลยสั่งกลับบ้านเป็นอาหารเช้าวันรุ่งขึ้นซะ 2 รายการ มีพายกล้วย(ของโปรด) กับพายบลูเบอรี่ เบาๆเพิ่มเติมกับโกโก้เย็นอีก 1 ไม่ต้องพูดถึงความอร่อย เพราะอร่อยเลิศอยู่แล้วค่ะ แต่ที่ชอบพายกล้วยเนี่ย เพราะมันหอมและวานอ่อนๆ ที่สำคัญไม่เลี่ยนค่ะ เนื้อกล้วยเค้าจะตีเป็นเนื้อเดียวกับครีมพาย ออกเละๆหน่อย พอทานคู่กับไข่ขาวน้ำตาลที่ฟูด้านบน เริ่ดค่ะ! เข้ากั๊นเข้ากัน 

ส่วนเครื่องดื่มที่ชอบทานบ่อยๆคือชาเย็น รสชาเข้มข้นดีค่ะ แต่วันนี้เปลี่ยนมาทานโกโก้บ้าง อืมมมม อร่อยไม่แพ้กัน ไม่หวานมาก ทานกับพายกำลังพอดีจริงๆ

ลูกค้าี่นี่ส่วนใหญ่ซื้อกลับค่ะ แต่บรรยากาศในร้านดีนะคะ ด้านนอกมีโต๊ะสำหรับคนที่ชอบ outdoor บรรยากาศเหมือนทานของว่างในสวนเลยค่ะ สบายๆเหมาะกับวันหยุดดีค่ะ